Felvidék.ma

Március 15.: Emlékezés és főhajtás Dunaszerdahelyen”
2025-03-15 16:00 - 17:00 (Europe/Budapest) | 1848/49 magyar forradalom és szabadságharc emlékmű, Dunaszerdahely, Szlovákia
Dunaszerdahely városa idén is méltó módon emlékezik meg az 1848/49-es forradalom és szabadságharc hőseiről.
Szeretettel várnak minden érdeklődőt március 15-én 16.00 órától az 1848/49-es emlékműhöz.
Köszöntőt mond:
KARAFFA ATTILA, Dunaszerdahely város alpolgármestere
Ünnepi szónok:
GUBÍK LÁSZLÓ, a Magyar Szövetség elnöke
Az ünnepi műsorban közreműködnek:

Wass Albert: „Emlékezés egy régi márciusra” (Csütörtöki Kristóf – Dunaszerdahelyi Művészeti Alapiskola, Felkészítő tanár: Madocsai Kardos Klaudia)
Ágacska-Dunaág Táncegyüttes: Komárom-környéki táncok (Felkészítő tanár: Volner Nagy Melinda)
Pántlika zenekar
Szent György Kórus
Vox Camerata Kamarakórus
Zengő Gyermekkórus
10. sz. Szent György Cserkészcsapat
huszárok

Március 15-ei emlékünnepség Nagymegyeren
2025-03-15 16:00 - 17:00 | Református temető – Nagymegyer, Cintorínska, Nagymegyer, 93201, Szlovákia
A Csemadok Nagymegyeri Alapszervezete március 15-én, szombaton16.00 órai kezdettel szervezi meg az 1848/49-es forradalom és szabadságharc 177. évfordulója alkalmából rendezett koszorúzási emlékünnepséget Nagymegyeren a református temetőben Nagy Rátz József síremlékénél.
Minden érdeklődőt szeretettel várnak.

Március idusa Komáromban
2025-03-15 16:30 | Több helyszín
Március 15-én, szombaton 16.30 kezdettel szervezik meg az 1848/49-es forradalom és szabadságharc évfordulója alkalmából szervezett megemlékezést Komáromban.
A részletes program a plakáton olvasható.

Március idusa Érsekújvárott
2025-03-15 17:00 | Csemadok-székház, Érsekújvár, Szlovákia
Március 15-én, szombaton 17.00 kezdettel szervezik meg az 1848/49-es forradalom és szabadságharc évfordulója alkalmából szervezett megemlékezést az érsekújvári Csemadok-székházban.

Március idusa és Csemadok-taggyűlés Ajnácskőn
2025-03-15 17:00
Szeretettel várják nem csak a tagokat, de azokat is, akik szeretnének csatlakozni a Csemadokhoz és megismerni annak tevékenységeit!

Március idusa Uzapanyiton
2025-03-15 17:00
Uzapanyiton a temetőben Szentmiklóssy Antal honvédőrnagy és Demeter András ispán közhonvéd emlékére állított kopjafán emlékeznek március 15-én 17.00 órakor.
Közreműködnek a Rákóczi Szövetség Balogvölgyi Helyi Szervezetének a tagjai.

Március idusa Léván
2025-03-15 18:00 | Zsinagóga, Léva, Szlovákia
Március 15-én, szombaton 18.00 órai kezdettel szervezik meg az 1848/49-es forradalom és szabadságharc évfordulója alkalmából szervezett megemlékezést a lévai zsinagógában.
A részletes program a plakáton olvasható.

Március idusa Éberhardon
2025-03-16 07:30 | Több helyszín
Március 16-án, vasárnap 7.30 kezdettel szervezik meg az 1848/49-es forradalom és szabadságharc 177 évfordulója alkalmából szervezett megemlékezést Éberhardon.
A részletes program a plakáton olvasható.

Ünnepi istentisztelet
2025-03-16 10:00
Március 16-án, vasárnap az 1848/49-es forradalom és szabadságharc évfordulójához kapcsolódóan ünnepi istentiszteletekre került sor Berzétén, Jólészen és Körösön.

Március idusa Runyán
2025-03-16 10:00
Közreműködnek a község fiataljai.

Március idusa Gesztetén
2025-03-16 10:30
Gesztetén március 16-án, vasárnap 10.30 órai kezdettel kerül sor a megemlékezésre. Beszédet mond Albert Éva, a Csemadok helyi elnöke.

Március idusa Nemesradnóton
2025-03-16 10:30
Nemesradnóton a gyülekezeti házban március 16-án, vasárnap 10.30 órai kezdettel a református istentisztelet keretében emlékeznek. Igét hirdet Nt. Pohóczky Béla.

Március idusai megemlékezés Simonyiban
2025-03-16 11:00
Simonyiban a református templomban és az azelőtti kopjafánál emlékeznek március 16-án 11.00 órától.

Március idusa Jánosiban
2025-03-16 11:00
A református egyházközség szeretettel hív minden magyart a nemzeti ünnepünk alkalmából megrendezett ünnepi istentiszteletre és megemlékezésre a jánosi református templomba. Megkoszorúzzák a kopjafát, majd szeretetvendégségre kerül sor.

Március idusa Barsbaracskán
2025-03-16 11:30 | Több helyszín
Március 16-án, vasárnap 11.30 kezdettel szervezik meg az 1848/49-es forradalom és szabadságharc 177 évfordulója alkalmából szervezett megemlékezést Barsbaracskán.
A részletes program a plakáton olvasható.

Március idusa Csécsen
2025-03-16 12:00 | Kopjafa, Ipolyság, Szlovákia
Március 16-án, vasárnap 12.00 kezdettel szervezik meg az 1848/49-es forradalom és szabadságharc 177 évfordulója alkalmából szervezett megemlékezést a csécsei kopjafánál.

Ünnepi beszédet mond Köteles László, a Csemadok általános alelnöke alelnöke.Imát mondanak: Krcho Géresi Timea, református lelkipásztor és Fedorka Zsolt, római katolikus plébános. Közreműködik a Csécsi Éneklő- és Hagyományőrző Csoport.

A Csemadok Csécsi Alapszervezete mindenkit tisztelettel és szeretettel vár az ünnepi megemlékezésre és koszorúzásra.

Március idusa Gömörpéterfalán
2025-03-16 12:00
Gömörpéterfalán március 16-án 12.00 órai kezdettel emlékeznek meg a Csemadok és az önkormányzat közös szervezésében.

Március idusa Lénártfalván
2025-03-16 13:30
Közreműködnek a helyi iskolások és a Tompa Mihály Énekkar.

Március idusa Nagybalogon
2025-03-16 14:00
Nagybalogon a Csemadok szervezésében március 16-án 14.00 órától lesz a megemlékezés.

Koszorúzás Losoncon a Kármán-emlékműnél
2025-03-16 14:30
Koszorúzás a Kármán-emlékműnél 2025. március 16. 14.30 órakor lesz.

Március idusa Királyfiakarcsán
2025-03-16 15:00 | Kultúrház, Szete, Szlovákia
Március 16-án, vasárnap 15.00 órai kezdettel szervezik meg az 1848/49-es forradalom és szabadságharc évfordulója alkalmából szervezett megemlékezést a királyfiakarcsai kultúrházban.
Program :
Óvári Péter és Raffael Henrietta (Dabas) kultúrműsora
Ünnepi beszédet mond Orosz Csaba, Somorja város polgármestere, a Magyar Szövetség párt járási szervezetének elnöke.
Koszorúzás – szaxofonon kísér: Lukács Botond

Március idusa Csízben
2025-03-16 15:00

Március idusa Boldogfán
2025-03-16 15:00 | Hősök szobra, Boldogfa, Szlovákia
Március 16-án, vasárnap 15.00 kezdettel szervezik meg az 1848/49-es forradalom és szabadságharc 177 évfordulója alkalmából szervezett ünnepséget a boldogfalai hősök szobránál.
A részletes program a plakáton olvasható.

Március idusa Királyfiakarcsán
2025-03-16 15:00 | Kultúrház, Szete, Szlovákia
A Petófi Baráti Társulás március 16-án, vasárnap 15.00 órai kezdettel szervezi meg az 1848/49-es forradalom és szabadságharc évfordulója alkalmából szervezett megemlékezést a királyfiakarcsai kultúrházban.
Program:
Óvári Péter és Raffael Henrietta (Dabas) kultúrműsora
Ünnepi beszédet mond Orosz Csaba, Somorja város polgármestere, a Magyar Szövetség párt járási szervezetének elnöke.
Koszorúzás – szaxofonon kísér: Lukács Botond

Március idusa Szepsiben
2025-03-16 15:30 | Több helyszín
Március 16-án, vasárnap 15.30 kezdettel szervezik meg az 1848/49-es forradalom és szabadságharc 177 évfordulója alkalmából szervezett ünnepséget Szepsiben.
A részletes program a plakáton olvasható.

Március idusa Rétén
2025-03-16 15:30
Március 16-án, vasárnap 15.30 kezdettel szervezik meg az 1848/49-es forradalom és szabadságharc 177 évfordulója alkalmából szervezett megemlékezést Réten.
A részletes program a plakáton olvasható.

Szoboravatás és színházi előadás Csábon
2025-03-16 15:45 | Több helyszín
A CSEMADOK Csábi Alapszervezete, Csáb község és a Csábi Alapiskola közös rendezésében 2025. március 16-án, vasárnap 15.45-től ünnepi programra kerül sor Csáb község több pontján.
A templomkapu mellett, a Petőfi utcán szoboravatással kezdődidik az ünnepség, ahol Balga László legújabb alkotása kerül felavatásra. Közreműködik Magyarországról Ember István költő, verséneklő, történész, a Magyar Kultúra Lovagja, valamint László Péter író, költő, helytörténész, a Magyar Kultúra Lovagja.
Ezt követően az alapiskola melletti Szeder Parkban koszorúzásra, majd az alapiskola közösségi teremben az 1848-49-es forradalom és szabadságharc 177. évfordulója alkalmából megemlékezésre kerül sor.
Az ünnepi programban közreműködnek az Alapiskola és a Művészeti Alapiskola diákjai, valamint a Szeder Kórus, akik ezúttal is különleges közös műsorral készülnek.
A program keretében folytatódik a Csábi Színházi Esték sorozat, ahol a Kuttyomfitty Társulat bemutatja a Magyar virtus című interaktív előadását, amely a szabadságharcnak állít emléket népdalok, táncok, népi dramatikus táncok, versek segítségével.
Főszerepben Dobsa Fodor Mónika és Dobsa Tamás, a Népművészet Ifjú Mesterei.
A rendezvény után mindenkit szeretettel várnak egy kis frissítőre is.
A CSEMADOK Csábi Alapszervezetének rendezvényét Csáb község, Dr. Czelenk Ferenc, a Kultminor – Kisebbségi Kulturális Alap, a BGA és a Magyar Kormány támogatja.

Március idusa Dunasápújfalun
2025-03-16 17:00 | Hősi halottak emlékműve, Dunasápújfalu, Szlovákia
Március 16-án, vasárnap 17.00 kezdettel szervezik meg az 1848/49-es forradalom és szabadságharc 177 évfordulója alkalmából szervezett megemlékezést a dunasápújfalui volt templomudvaron lévő hősi halottak emlékművénél.

Megemlékezés a március 15-i forradalomról Rimaszécsen
2025-03-17 10:30
Rimaszécsen március 17-én 10.30 órai kezdettel a helyi iskola megemlékezést tart a katloikus templom előtti emlékműnél.
Beszédet mond Korda Edit iskolaigazgató. Közreműködnek a A Rimaszécsi Alapiskola tanulói.

Március idusa Feleden
2025-03-17 12:30
A Szombathy Viktor Alapiskola és a feledi Művészeti Alapiskola közös ünnepi műsorral tiszteleg az 1848/49-es forradalom és szabadságharc előtt. A feledi megemlékezésre a kultúrházban kerül sor 12.30 órai kezdettel március 17-én.
Beszédet mond Pelle Olivér iskolaigazgató. Közreműködnek a Szombathy Viktor Alapiskola felső tagozatos diákjai, a Gömöri Virtus Néptáncegyüttes alsó tagozatos diákjai és a Művészeti Alapiskola tanárai.
